দানিলো

দানিলো লুইজ দা সিলভা (; জন্ম: ১৫ জুলাই ১৯৯১; দানিলো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

২০০৪–০৫ মৌসুমে, মাত্র ১৩ বছর বয়সে, ব্রাজিলীয় ফুটবল ক্লাব তুপিনাম্বাসের যুব পর্যায়ের হয়ে খেলার মাধ্যমে দানিলো ফুটবল জগতে প্রবেশ করেছেন এবং পরবর্তীকালে আমেরিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯ সালে, ব্রাজিলীয় ক্লাব আমেরিকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আমেরিকার হয়ে দুই মৌসুমে ১৫ ম্যাচে অংশগ্রহণ করার পর ২০১০ সালে তিনি সান্তোসে যোগদান করেছেন। সান্তোসের হয়ে তার দ্বিতীয় মৌসুমে তিনি মুরিসি রামালিয়োর অধীনে ২০১১ কোপা লিবের্তাদোরেসের শিরোপা জয়লাভ করেছেন। সান্তোসে দুই মৌসুম অতিবাহিত করার পর প্রায় ১৩ মিলিয়ন ইউরোর বিনিময়ে পর্তুগিজ ক্লাব পোর্তুর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৮ ম্যাচে ১২টি গোল করেছেন। অতঃপর তিনি দুই মৌসুম যাবত স্পেনীয় ক্লাব রিয়াল মাদ্রিদের হয়ে খেলেছেন, ক্লাবটির হয়ে তিনি দুই মৌসুমে একটি লিগ শিরোপাসহ দুইটি উয়েফা চ্যাম্পিয়নস লিগের শিরোপা জয়লাভ করেছেন। পরবর্তীকালে, তিনি ম্যানচেস্টার সিটির হয়ে খেলেছেন। ২০১৯–২০ মৌসুমে, তিনি প্রায় ৩৭ মিলিয়ন ইউরোর বিনিময়ে ম্যানচেস্টার সিটি হতে ইতালীয় ক্লাব ইয়ুভেন্তুসে যোগদান করেছেন।

২০১১ সালে, দানিলো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪৫ ম্যাচে ১টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ১টি কোপা আমেরিকায় (২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছেন।

প্রারম্ভিক জীবন
দানিলো লুইজ দা সিলভা ১৯৯১ সালের ১৫ই জুলাই তারিখে ব্রাজিলের বিকাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
দানিলো ব্রাজিল অনূর্ধ্ব-২০ এবং ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৮ই জানুয়ারি তারিখে তিনি ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপে প্যারাগুয়ে অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ১৯ ম্যাচে অংশগ্রহণ করে ৩টি গোল করেছেন। তিনি ২০১১ সালের ১৩ই ফেব্রুয়ারি তারিখে অনুষ্ঠিত ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপে উরুগুয়ে অনূর্ধ্ব-২০ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।

২০১১ সালের ১৪ই সেপ্টেম্বর তারিখে, ২০ বছর, ১ মাস ও ৩০ দিন বয়সে, ডান পায়ে ফুটবল খেলায় পারদর্শী দানিলো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। ব্রাজিলের হয়ে অভিষেকের বছরে দানিলো সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৮ বছর, ২ মাস ও ৫ দিন পর, ব্রাজিলের জার্সি গায়ে প্রথম গোলটি করেছেন; ২০১৯ সালের ১৯শে নভেম্বর তারিখে, দক্ষিণ কোরিয়ার বিরুদ্ধে ম্যাচের ৬০তম মিনিটে রেনান লোদির অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ

 
 
 
 
 
 
 
 
 

১৯৯১-এ জন্ম
জীবিত ব্যক্তি
মিনাস জেরাইসের ব্যক্তি
ব্রাজিলীয় ফুটবলার
ফুটবল রক্ষণভাগের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
আমেরিকা ফুটবল ক্লাবের (মিনাস জেরাইস) খেলোয়াড়
সান্তোস ফুটবল ক্লাবের খেলোয়াড়
প্রিমেইরা লিগার খেলোয়াড়
ফুটবল ক্লাব পোর্তুর খেলোয়াড়
লা লিগার খেলোয়াড়
রিয়াল মাদ্রিদ ফুটবল ক্লাবের খেলোয়াড়
প্রিমিয়ার লিগের খেলোয়াড়
ম্যানচেস্টার সিটি ফুটবল ক্লাবের খেলোয়াড়
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলের আন্তর্জাতিক ফুটবলার
ব্রাজিলের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
ফুটবলে অলিম্পিক পদক বিজয়ী
ব্রাজিলের হয়ে অলিম্পিক রৌপ্য পদক বিজয়ী
২০১২ গ্রীষ্মকালীন অলিম্পিকের পদক বিজয়ী
ব্রাজিলীয় প্রবাসী ফুটবলার
পর্তুগালে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
পর্তুগালে ব্রাজিলীয় প্রবাসী
স্পেনে ব্রাজিলীয় প্রবাসী
ইংল্যান্ডে ব্রাজিলীয় প্রবাসী
উয়েফা চ্যাম্পিয়নস লিগ বিজয়ী খেলোয়াড়
২০১৮ ফিফা বিশ্বকাপের খেলোয়াড়
ইয়ুভেন্তুস ফুটবল ক্লাবের খেলোয়াড়
সেরিয়ে আ-এর খেলোয়াড়
২০২১ কোপা আমেরিকার খেলোয়াড়
ইতালিতে প্রবাসী ফুটবলার
স্পেনে ব্রাজিলীয় প্রবাসী ক্রীড়াবিদ
ইংল্যান্ডে ব্রাজিলীয় প্রবাসী ক্রীড়াবিদ
ইতালিতে ব্রাজিলীয় প্রবাসী ক্রীড়াবিদ
পর্তুগালে ব্রাজিলীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
২০২৪ কোপা আমেরিকার খেলোয়াড়
ব্রাজিলীয় পুরুষ ফুটবলার
ফুটবল ফুলব্যাক
ফুটবল সেন্ট্রাল ডিফেন্ডার
ফ্লামেঙ্গো রেগাতাস ক্লাবের খেলোয়াড়